สวัสดีค่ะ คือตอนนั้นปจด.เรามาวันก่อนวันที่20ก.ค.เเล้วทีนี่เรามีอะไรกับเเฟนวันที่28ก.ค.ตอนกลางคืน เเล้วพอเย็นๆวันที่29 ก.ค. เราก็กินยาคุมฉุกเฉิน เม็ดเเรกเเละเม็ดที่2ต่อจากเม็ดเเรก12ชม. เเล้วจำความได้ว่ากี่วันต่อมาไม่รู้ เราก็มีเลือดออกเหมือนเป็น ปจด. ประมาณ2วันค่ะอยากทราบว่า 1 เลือดที่ไหลออกหลังกินยาคุม คือเลือดอะไรคะ2 ปจด.เรามาก่อนวันที่20 เเต่ตอนนี้จะสิ้นเดือนเเล้วยังไม่มาค่ะ เลยอยากรู้ว่า ปจด.เราจะมาประมาณวันที่เราเลือดออกหลังกินยาคุมฉุกเฉินไหมค่ะ
สวัสดีค่ะ Wangboklang,หากประจำเดือนมาวันที่ 20 ก.ค. แล้วได้มีเพศสัมพันธ์วันที่ 28 ก.ค. เท่ากับมีเพศสัมพันธ์ในวันที่ 9 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ทานยาคุมฉุกเฉินไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉิน จะช่วยป้องกันการตั้งครรภ์ได้ประมาณ 95%หลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆดังนั้น หากทานยาคุมฉุกเฉินไปไม่กี่วัน แล้วได้มีเลือดออก ซึ่งไม่ใช่ช่วงที่ประจำเดือนควรจะมา เลือดดังกล่าวก็น่าจะเป็นผลจากยาคุมฉุกเฉินได้ค่ะ ซึ่งไม่ได้อันตรายอะไรสำหรับประจำเดือนจริงๆ นั้น ก็จะมาช้ากว่าปกติได้ โดยอาจมาในช่วงประมาณ 4 สัปดาห์ นับตั้งแต่ที่ได้มีเลือดออกไปค่ะ